ओसाका
(जापानी भाषा में) चाहे मैं जो भी करूँ, हमेशा वही होता है।
वे हमेशा मुझे सताते हैं।
ए, रोंदलू मत बनो!
यह शर्मनाक है।
पर मेरे आँसू बस निकल आते हैं।
अगली बार, रोने की उनकी बारी होगी।
तुम हमेशा यही कहते हो, पर हम कभी नहीं जीतते हैं।
क्योंकि तुम हमेशा हार मान लेते हो!
मैंने तुमसे कहा था, इस तरह…
(कोरियाई भाषा में) नोआ!
बाद में मिलेंगे! आज मुझे पार्टी में जाना है।
तुम्हारी चाची द्वारा बनाए गए चावल के केक लाना मत भूलना!
पापा!
हटो! तुमसे लहसुन की बू आ रही है।
नोआ, उदास मत हो।
आज का जश्न बस तुम्हारे नन्हे भाई के लिए नहीं है।
तुम्हें समझना होगा,
कुछ ही समय पहले तक, हमारे कई बच्चे उनके पहले जन्मदिन से पहले ही मारे जाते थे।
यह जश्न, यह हम सब लोगों के लिए है।
पता नहीं।
ऐसा लगता है कि हमेशा उसे ही प्राथमिकता दी जाती है।
नोआ,
अब तुम बड़े भाई हो।
तुम्हारा भाई कई चीज़ों के लिए तुम पर निर्भर रहेगा।
पर आप कसम खाते हैं कि मेरे भी पहले जन्मदिन पर मुझे पार्टी मिली थी?
मैं ऐसी चीज़ को लेकर झूठ क्यों बोलूँगा?
उस समय हम कठिन दौर से गुज़र रहे थे,
पर तुम्हें कभी कोई कमी नहीं हुई।
इसके लिए तुम्हें तुम्हारी माँ को धन्यवाद कहना चाहिए।
और आपको पक्का यक़ीन है कि मैंने लाल धागा चुना था?
तुम्हें अंदाज़ा नहीं है कि हम कितने ख़ुश हुए थे।
पर मेरा भविष्य रोमांचक नहीं होगा, है न?
मैंने तीर-धनुष क्यों नहीं चुना?
नोआ,
विश्वास करो, लंबी ज़िंदगी अफ़सोस करने की चीज़ नहीं है।
ख़ैर, बेहतर होगा मोजासु सिक्के चुने।
वह बहुत खाना खाता है, इसलिए उसका धनी होना ज़रूरी है।
पापा, आप हँस क्यों रहे हैं? मैं गंभीर हूँ।
आपको सच में प्रार्थना करनी चाहिए।
हमारे बेटे के पहले जन्मदिन पर आने के लिए आप सभी को धन्यवाद।
जैसा कि आप देख सकते हैं, वह काफ़ी स्वस्थ है।
ईश्वर का आशीर्वाद सच में हमारे साथ है।
"डोलजाबी" की यह प्रथा
न केवल हमें आपसे जोड़ती है, बल्कि उनसे भी जोड़ती है जो पहले आए…
काफ़ी बोल चुके हो।
उन्हें अपने उपदेशों के लिए बचाकर रखो।
मेरे भैया अपने भतीजे का भविष्य देखने के लिए उत्सुक हैं।
मैं उन्हें कैसे रोक सकता हूँ?
समय आ गया है कि मोजासु अपनी क़िस्मत चुने।
क्या मैं उसके लिए नहीं चुन सकता?
मोजासु, चलो चुनें!
मिन जिन ली की किताब पर आधारित
पचिंको
तो,
वह आ रही है।
मृत्यु।
बेहतर होगा आप तैयारी करें।
क्या उसे… बहुत ज़्यादा दर्द हो रहा है?
वह हमें बता नहीं रही है।
हाँ।
बहुत ज़्यादा दर्द हो रहा है।
हम उसे मॉर्फ़िन दे सकते हैं।
पर मुझे आपको बताना होगा,
उसके दर्द को कम करने के लिए जितनी ख़ुराक चाहिए,
उससे केवल उसका शरीर ज़िंदा रहेगा,
पर उसकी आत्मा मर चुकी होगी।
नहीं। मैं नहीं चाहती वह उस हाल में रहे।
पर एत्सुको, हाना के लिए बेहतर है…
बीच में मत पड़ो!
धीरे भागो!
तुम एक-दूसरे को कुचल डालोगे
और हमें ज़मीन से लाश उठानी पड़ेगी।
अब यहाँ ज़्यादा भीड़ हो गई है।
माँ!
क्या हुआ? तुम्हें चोट लगी है?
मैंने लगभग एक घंटा इंतज़ार किया।
वह क्यों नहीं आए?
क्या मतलब?
तुम्हारी पिताजी तुम्हें स्कूल से लेने नहीं आए?
माँ, देखो।
कुछ हो रहा है।
माफ़ करना। कृपया माफ़ करना।
तुमने वहाँ ढूँढा?
वे कह रहे हैं कि वह देशद्रोही है।
श्रीमती बेक!
मेरे पति कहाँ हैं?
उसे गिरफ़्तार कर लिया गया है।
गिरफ़्तार?
क्यों?
वे बता नहीं रहे हैं।
बस यही बताया कि वह जुर्म बेहद गंभीर है।
अब वह कहाँ हैं?
वे स्थानीय थाने में उससे सवाल पूछ रहे हैं।
ज़रूर उन्होंने उसे कोई और समझा होगा।
मुझे तुरंत उसके पास जाना होगा।
सुनो, बेटी।
वे आदमी ख़ासकर इसाक को ही ढूँढते हुए आए थे।
इसका मतलब समझती हो?
यानी किसी ने उसका नाम लिया था।
तुम्हें सावधान रहना होगा
और प्रार्थना करनी होगी।
नोआ,
जाओ अपने चाचाजी को ढूँढो। उन्हें थाने ले आओ।
यह कर सकोगे?
अब जाओ।
निको निको ओसाका जापान
नोआ, तुम यहाँ क्या कर रहे हो?
-आपको मेरे साथ चलना होगा! पिताजी गिरफ़्तार हो गए। -गिरफ़्तार?
-गिरफ़्तार हो गए? -वे उन्हें थाने ले गए हैं।
माँ अभी वहीं है।
मुझे अपने बॉस को बताना होगा।
यहीं रुको।
हमारे पास एक घंटा है।
चलो तुम्हारे पिताजी को बाहर निकालें।
मुझे समझ नहीं आ रहा है।
यह कैसे संभव है?
तुमने सौदा तय कर लिया था।
वे तुम्हें क्यों निकाल रहे हैं?
उन्होंने आख़िरी पल में इरादा बदल दिया।
पर क्यों?
क्योंकि मैंने ही बदलने को कहा था।
तुमने ऐसा क्यों किया?
मैं वही चाहता था।
मुझे समझ नहीं आ रहा, पर बहुत हुआ।
वापस अमरीका चले जाओ, समझे?
मैं वापस नहीं जा सकता।
मैं अपना वीज़ा खो चुका हूँ।
तो फिर हम क्या करें?
अमरीका कोई जवाब नहीं है। वह बस एक कल्पना है।
तुम क्या कह रहे हो?
पापा, अब कोई मुझे नौकरी पर नहीं रखेगा।
एकलौता इंसान जो मेरे साथ काम करने को राज़ी है,
वह हैं योशी जी।
वह कल मुझसे मिलने आए थे।
उन्होंने सुना कि मेरे साथ क्या हुआ।
मुझे परवाह नहीं कि वह तुम्हें क्या पेश कर रहा है।
तुम उससे नहीं जुड़ोगे!
वह पचिंको पार्लर खोलना चाहते हैं…
पचिंको? और तुम?
आप और दादी हमेशा कहते हैं कि इसमें कोई शर्मिंदगी नहीं है…
मेरे लिए नहीं है, पर मेरे बेटे के लिए?
मुझे पता है कि उसने तुम्हें क्या बकवास कही होगी।
उसने कहा कि यह सब वैध है,
है न?
जानते हो मुझे यह कैसे पता?
क्योंकि उसके दादाजी ने भी कभी मुझसे यही कहा था।
तुम्हारी ही तरह, मैं भी तुरंत धनी बनना चाहता था।
पर तुम्हारी माँ और दादी का शुक्र है कि मैं बच गया।
अगर वे नहीं होतीं, तो पता नहीं क्या होता।
वह काफ़ी अरसा पहले हुआ था।
ममोरु योशी का उससे कोई लेना-देना नहीं…
उसमें भी वही ख़ून बह रहा है!
दादा का ख़ून उसके पोते में भी बहता है।
यह बचकाना है।
मैं इसकी अनुमति नहीं दूँगा!
दुनिया की तमाम दौलत के लिए भी…
आप ऐसे कह रहे हैं कि इससे फ़र्क ही नहीं पड़ता। पैसे, सफलता।
मैं वह नहीं कह रहा हूँ।
मैं समझ गया,
पर आपके सपने,
वे मेरे लिए काफ़ी नहीं हैं।
नोआ, वे क्या कह रहे हैं?
"बड़े पुलिस अधिकारी" पिताजी से पूछताछ कर रहे हैं।
वह कह रहे हैं कि पिताजी कमज़ोर हैं, इसलिए वह जेल में ही मर जाएँगे।
क्या हो रहा है?
चाचाजी मुसीबत में हैं।
वह कह रहे हैं कि पापा घर लौट सकेंगे अगर वह मासूम हैं,
पर अगर वह दोषी हैं…
अब उन्होंने कहा कि बहुत हुआ।
दूसरे लोग इंतज़ार में हैं।
मैं अपने बॉस से मिलकर उन्हें बताऊँगा।
जब उन्हें पता चलेगा कि मेरे साथ कैसा बर्ताव हुआ, तो उन्हें गुस्सा आएगा।
और फिर वह हमारी मदद करेंगे?
इसाक आज रात घर लौट सकेगा?
मेरा भाई जेल में एक रात भी नहीं बिताएगा।
इसाक नहीं।
कभी नहीं।
चेहरा इतना उदास क्यों बना रखा है?
मैंने अभी-अभी क्या कहा?
आप पापा को घर ले आएँगे।
बेशक़। मैं उन्हें तुरंत वापस ले आऊँगा।
माफ़ कीजिए, मैडम।
एक मिनट।
क्या चाहिए?
उन्होंने आपके पति को भी गिरफ़्तार किया है?
मेरे देवर को।
तीन महीने पहले।
तीन महीने?
और आपने उन्हें तब से नहीं देखा है?
नहीं।
तुम्हारा पति कब गिरफ़्तार हुआ?
आज सुबह।
पर कोई बड़ी ग़लतफ़हमी हुई है।
वह बस एक पास्टर हैं। वह राजनीति में शामिल नहीं हैं।
तुम पास्टर बेक की पत्नी हो।
आप…
आप मेरे पति को कैसे जानती हैं?
यहाँ नहीं।
नोआ, चलो चलें।
क्या सच में चारों तरफ़ जासूस हैं?
ख़ासकर अभी जब वे और युद्ध की तैयारी कर रहे हैं।
पर क्या हमेशा कहीं न कहीं युद्ध छिड़ी नहीं होती है?
उसका यहाँ हमारे साथ क्या लेना-देना है?
क्या वह हम ही नहीं हैं जिन्हें हमेशा परिणाम भुगतना पड़ता है?
तुम्हारे पति ने हमें यह सिखाया था।
तो, आप मेरे पति को अच्छी तरह जानती हैं?
मेरा देवर उन्हें अच्छी तरह जानता था।
शुरुआत में, उसे तुम्हारे पति पर संदेह था,
साथ ही आस-पास की फ़ैक्ट्रियों में काम करने वाले लोगों को भी।
पर पास्टर ने उनका भरोसा, उनका प्यार जीता।
उन्होंने पुरुषों को सिखाया कि संख्या में ही शक्ति है।
हम इतने शक्तिशाली शब्द सुनने के आदी नहीं थे।
उन्होंने हमें गर्वित महसूस करवाया।
यह सब मेरे पति ने किया?
हाँ।
और भले ही हम भूख से मरे जा रहे थे,
उनकी उम्मीदों ने हमें ज़िंदा रखा।
पर अब हम क्या करें?
तुम कितने साल के हो?
सात।
एक लड़के के पास उसका पिता होना चाहिए।
अब चलो।
हमें हासेगावा जी को बताना होगा यहाँ क्या हुआ।
-वह कौन हैं? -तुम हासेगावा को भी नहीं जानती?
यह ज़ाहिर है कि मैं कुछ नहीं जानती।
तो फिर उनसे मिलने का समय आ गया है।
माँ!
उन्होंने उसे क्यों गिरफ़्तार किया?
काश मुझे पता होता।
पुलिस ने कारण नहीं बताया।
आमतौर पर वे गिरफ़्तारी का कारण बता देते हैं।
मुझे पता था आप ज़रूर समझेंगे, शिमामुरा जी।
यह बचकाना है।
मेरे भाई को देशद्रोहियों में से एक समझना…
तुमने क्या कहा? देशद्रोही?
हाँ, इसका कोई मतलब नहीं बनता है, है न?
मेरा भाई कभी ऐसी चीज़ में शामिल नहीं होगा।
तुमने कभी ज़िक्र नहीं किया कि यह एक राजनीतिक अपराध था।
पर मेरा भाई बेक़सूर है…
-पुलिस उसे बेक़सूर नहीं मानती है। -कसम से…
तुम उसके भाई हो। बेशक़ तुम उसे बेक़सूर ही कहोगे।
तुम मुझे दुविधा में डाल रहे हो।
बाकी कर्मचारी तुम्हारा सम्मान करते हैं।
पर कहते हैं कि भाई एक जैसे ही होते हैं।
तुम में भी वही ख़ून बह रहा है जो तुम्हारे भाई में बह रहा है।
कृपया, मुझे इस नौकरी की ज़रूरत है। मेरा परिवार मुझ पर ही निर्भर है।
माफ़ करना, पर मुझे तुम्हें नौकरी से निकालना होगा।
सुनो…
मैं चाहती हूँ तुम मेरे लिए एक काम करो।
कहो।
मेरे मरने के बाद,
उनका ख़याल रखना। मेरी माँ का।
हाना।
क्या तुम्हें डर लग रहा है?
मुझे डर लग रहा है।
मैंने कभी नहीं सोचा था कि मैं ऐसे मरूँगी।
यहाँ,
इस भद्दे कमरे में।
पर हवाई।
वह शानदार मौत होती।
मेरे पैर गर्म रेत में धँस रहे होते।
लहरों की आवाज़ मुझे सुकून दे रही होती।
पर शायद अंत में वही होता है।
मौत, मौत ही होती है।
मैं भाग गई, सॉलोमन। मैंने सब कुछ लुटा दिया।
मैं नहीं चाहती कि तुम्हारे साथ भी वही हो।
मुझे माफ़ कर दो।
तुम माफ़ी क्यों माँग रहे हो?
मैं तुम्हें छोड़कर चला गया था। मुझे माफ़ कर दो।
मुझे माफ़ कर दो क्योंकि मैंने तुम्हें जल्दी नहीं ढूँढा।
मैंने हमेशा उनके आचरण का अनुसरण किया।
मैंने उनका सारा कहा सुना।
और उन्होंने तुम्हें बेवकूफ़ बनाया, है न?
हाँ।
उन्होंने मुझे बेवकूफ़ बनाया।
सॉलोमन,
ख़ुद पर तरस खाना बंद करने का समय आ गया है।
बहुत हुआ।
चाहे जो भी करना पड़े, सब हासिल कर लो।
उन्हें बिल्कुल दया मत दिखाओ।
क्योंकि क्या उन्होंने कभी हम पर दया दिखाई?
वे भाड़ में गए।
यह मेरे लिए करो।
हमारे पास्टर गिरफ़्तार हो गए हैं।
जब से गिरफ़्तारियाँ शुरू हुईं, हासेगावा और उनकी बेटी छुपे हुए हैं।
जाओ, उनसे बात करो। उनके पास तुम्हारे लिए जवाब होंगे।
उन्होंने बैठने को कहा है।
उन्होंने कहा कि मैं पापा जैसा दिखता हूँ।
पापा ने आपके बारे में काफ़ी कुछ बताया है,
उन्हें आप बहन जैसी लगती हैं।
समझी।
पर आप दोनों मेरे लिए अजनबी हैं।
उन्होंने कभी आपका ज़िक्र नहीं किया।
पापा नहीं चाहते थे कि हमें उनके बारे में पता चले।
हमारी रक्षा करने के लिए,
उन्हें अपनी दुनिया दो भागो में बाँटनी पड़ी।
कुछ वैसा ही।
यह कौन सी जगह है?
आप असल में कौन हैं?
वह प्रोफ़ेसर हैं और…
एक… साम्यवादी-वैगेरह?
उन्होंने और पापा ने दूसरे देशों के श्रमिकों को एक साथ लाने का सपना देखा था।
शांति और उचित मज़दूरी के लिए लड़ने के लिए।
तो फिर यह सच है।
आप दोनों सम्राट के विरुद्ध काम कर रहे थे।
वह सम्राट ही हैं जो उनके विरुद्ध लड़ रहे हैं।
तो,
अब हमारा क्या होगा?
जब आप मर्द लोग इन सपनों पर आशा टिकाए बैठे हैं,
हमें खाना कौन देगा
या मेरे बच्चों को कपड़े कौन पहनाएगा?
क्या आप दोनों को हमारा ख़्याल भी आया?
उन्होंने कहा कि पापा ने यह आपके और मेरे लिए किया।
तुम्हारी हिम्मत कैसे हुई मुझसे ऐसे बात करने की?
अपने हाथ देखो।
तुमने कभी मज़दूरी नहीं की।
तुम यह बतानी वाली
कौन होती हो कि मेरे डर अनर्थक हैं?
हमारे पास इसके लिए समय नहीं है।
हमें तुम्हारे पिताजी को घर लाना है।
उन्होंने कहा हम उन्हें ढूँढ नहीं पाएँगे।
वह झूठ बोल रहे हैं!
उन्होंने कहा पापा कभी घर नहीं लौटेंगे क्योंकि उन्हें धोखा दिया गया है!
माँ, पुलिस आई है!
मुझे ख़ुशी हुई।
हम साथ मिलकर अच्छे सहयोगी बनेंगे।
मैं यहाँ पचिंको के बारे में बात करने नहीं आया हूँ।
कोल्टन होटल्स, वे अब भी विकल्प हैं।
तो तुम्हारे पास कोई योजना है? चलो सुने।
कोल्टन और आबे के बीच,
इस परियोजना में लगभग दस बिलियन येन ख़र्च हो चुके हैं।
पर उनके लिए इतनी जल्दी आस-पड़ोस की संपत्ति खरीदना आसान नहीं होगा।
उस ख़ास ज़मीन के टुकड़े के बिना नहीं।
यहाँ एक अवसर है, एक आकर्षक अवसर।
क्योंकि जिसे भी उस महिला की ज़मीन मिलेगी, वह कुछ भी माँग सकता है।
और तुम्हें क्यों लगता है कि वह इस बार तुम्हें बेचेगी?
नहीं बेचेगी। मुझे यह पता है।
पर आपके…
आपके पास अपने तरीके हैं, है न?
आप उसे बेचने को मनाइए।
वह कोल्टन और आबे को मैं बिकवाऊँगा।
और मैं उनसे ढेरों पैसे ख़र्च करवाऊँगा। मेरा यही मकसद है।
वह सब देख रहे हो?
अगर मैं तुमसे कहूँ, कि दो सालों में,
उस सारी ज़मीनों की क़ीमत एक-चौथाई घट जाएगी तो?
यह संभव नहीं है।
क्या लगता है उन पर क्या संपार्श्विक है?
आमतौर पर कुछ अन्य कंपनी की संपत्तियाँ।
और अगर मैं कहूँ कि बैंक ख़ुद संपार्श्विक के रूप में वह ज़मीनें ले रहा है तो?
यह पागलपन है।
और फिर भी, यह सच है।
सब पागल हो चुके हैं।
सब कुछ हज़म करने में इतना व्यस्त हो गए हैं और उन्हें लगता है यह अर्थव्यवस्था नहीं बदलेगी।
पर यह बदलेगी।
जैसे ही बैंक इसे लोन कहेगा, सब तबाह हो जाएगा।
इसलिए बेहतर होगा हम जल्दबाज़ी करें।
एक और बात है।
पर यह व्यक्तिगत मामला है।
मैं अपनी एक दोस्त के लिए कुछ करना चाहता हूँ।
तुम्हें नहीं लगता तुम्हें देखना चाहिए
कि अगले एक या दो दिन में तुम्हें कितनी राहत मिलेगी?
इस तरह…
माँ।
मैं ठीक नहीं हूँगी।
मैं बस… बहुत थक गई हूँ।
मैं मरने को तैयार हूँ।
मैं डॉक्टर को बता देती हूँ।
माँ।
मुझे पता है।
मुझे समझ नहीं आ रहा है।
सब कुछ इतना बुरा कैसे हो गया?
ख़ुद को संभालो। ख़ुद पर तरस मत खाओ।
यह अभी ख़त्म नहीं हुआ है।
पर माँ…
एक लड़की मर रही है।
अपना दृष्टिकोण बदलो।
मुझे पता है,
पर क्या आपको कोई चिंता नहीं है?
इतने सालों बाद,
क्यों वे लोग हमारी ज़िंदगियों में दोबारा दख़ल दे रहे हैं?
सॉलोमन अच्छा लड़का है।
हमने उसकी सही परवरिश की है…
पर नोआ की भी सही परवरिश हुई थी न?
देखिए उसके साथ क्या हुआ।
बस इसलिए कि हम उनसे प्यार करते हैं, इसका यह मतलब नहीं कि हम उन्हें जानते हैं।
क्या तुम जनरल कॉउन्सिल ऑफ़ लेबर यूनियन्स ऑफ़ जापान के साथ
तुम्हारे पति की साँठगाँठ के बारे में जानती थी?
वह क्या होता है?
क्या तुमने कोई सरकार-विरोधी साहित्य पढ़ा या लिखा है?
मुझे…
पढ़ना या लिखना नहीं आता है।
क्या तुम कभी किसी बैठक में गई हो जहाँ सम्राट के विरुद्ध नकारात्मक विचार पेश हुए हों?
मैं कभी किसी बैठक में नहीं गई।
आज तक, मैंने यह शब्द कभी सुने ही नहीं थे।
और फिर भी तुम एक आंदोलनकारी की पत्नी हो।
जिस आदमी को मैं जानती हूँ…
वह एक पति,
एक पिता,
एक पास्टर…
एक अच्छा आदमी है।
माफ़ कर दीजिए।
मुझे नहीं पता मैं यह चीज़ें क्यों कह रहा हूँ।
माँ?
तुम्हें लगता है कि मैं सॉलोमन के साथ ऐसा होने दूँगी?
क्या तुम पागल हो?
सॉलोमन तुम्हारा भाई नहीं है।
और जो तब हुआ था,
मैं वह दोबारा होने नहीं दूँगी।
चलो चलें।
यह जल्द ही असर करेगा।
पाँच से दस मिनटों में।
अगर मेरी ज़रूरत पड़ी, तो कृपया फ़ोन करना।
मुझे देखने भर से तुम संक्रमित नहीं होगी।
वह बुरा नहीं चाहती है।
तुम पाँच से दस मिनटों में प्रभाव महसूस करोगी।
मैं तब दोबारा जाँच करने आऊँगी,
पर अगर तुम्हें कुछ और चाहिए, तो यह दबाना।
मैं तुरंत आ जाऊँगी।
और कोई मदद चाहिए?
धन्यवाद।
सॉलोमन…
वह कहाँ है?
वह कब आएगा?
नोआ।
पापा!
-नोआ! -बहुत हुआ!
-पापा! -चुप रहो!
-नोआ! -पापा!
मेरे पापा को छोड़ दो!
नोआ!
पापा! पापा!
मेरे पापा को मत ले जाओ! वह हमें छोड़कर नहीं जा सकते!
पापा, मत जाओ!
आप हमें छोड़कर नहीं जा सकते!
पापा!
…लगभग 50 साल बीत चुके हैं जब आख़िरी क्षुद्रग्रह इतना क़रीब आया था।
सूर्य की ओर अपने प्रक्षेपवक्र पर…
…यह क्षुद्रग्रह पृथ्वी के 500,000 मील के दायरे में आया था।
वैज्ञानिकों का अनुमान है कि
इस क्षुद्रग्रह की गति 46,000 मील प्रति घंटा है…
तुम क्या कर रहे हो?
तुम्हारे पास इस अस्पताल के निदेशक द्वारा हस्ताक्षरित काग़ज़ात हैं।
हाँ, पर तुमने कैसे…
उससे फ़र्क नहीं पड़ता है।
तुम एक सफ़र पर जाओगी। तैयार हो?
-मैं जाना चाहती हूँ। -तुम कहाँ जा रहे हो?
तुम क्या कह रहे हो?
सावधान!
वह क्या कर रहा है? धीरे जाओ!
तुम ज़्यादा तेज़ जा रहे हो!
हवाई।
माँ!
माँ,
अब मैं सोने वाली हूँ।
अच्छे सपने देखना।
मेरी नन्ही हाना।
अच्छे सपने देखना।
अब मैं सब कुछ संभाल लूँगी।
चिंता मत करो।
मुझे लगता थे कि यह घड़ी एक अभिशाप थी।
पर अब मुझे एहसास हुआ है,
इसी घड़ी ने हमारे परिवार को बचाया था।
शायद यह तुम्हें भी बचाएगी।
यही मेरी आशा है।
गणित छठी कक्षा सामाजिक अध्ययन
उन कुत्तों को क्या हुआ है?
उन्हें ले जाओ!
तुम पूरे पड़ोस को जगा रहे हो।
सुन्जा,
यह क्या है?
तुम किम्ची बना रही हो?
पर इतना सारा क्यों?
मैं आधा किण्वित करुँगी
और बाकी आधा बाज़ार ले जाऊँगी।
मुझे उम्मीद है कि ऐसे भी लोग होंगे जिन्हें ताज़ी किम्ची पसंद है।
वह इससे ख़ुश नहीं होगा।
हमारे पास और क्या चारा है?
कृपया समझो।
तुम्हें लगता है मुझे दूसरी नौकरी नहीं मिलेगी?
इसीलिए यह कर रही हो, है न?
बस बता दूँ, मुझे टायर फ़ैक्ट्री में नौकरी मिलने की उम्मीद है।
बेशक़, हमें पता है तुम्हें दूसरी नौकरी मिल जाएगी।
पक्का सुन्जा यह केवल कुछ ही दिनों के लिए करेगी।
मेरा इरादा आपका अपमान नहीं है। यह जान लीजिए।
पर हमारी आमदनी नहीं हो रही है
और बचे हुए पैसे कुछ ही दिनों में ख़त्म हो जाएँगे।
अब मुझे अपने बेटों के बारे में सोचना होगा।
और तुम्हें लगता है मैं नहीं सोचता हूँ?
तुम्हें नहीं लगता कि मुझे यह सोचकर दुःख होता है
कि मेरा छोटा भाई कहीं किसी जेल में कैद है?
वह जेल में है!
चाहे मुझे भीख माँगनी या उधार लेना पड़े, वे बच्चे कभी भूखे नहीं रहेंगे।
मेरे घर में नहीं।
तो फिर मुझे आपकी मदद करने दीजिए।
क्योंकि अगर मैंने कुछ नहीं किया…
मैं यह बेबसी सह नहीं पा रही हूँ।
इतने उदास क्यों हो?
तुम स्कूल नहीं जा रहे हो?
जब मैं तुम्हारी उम्र का था,
हमारे पास स्कूल जाने के पैसे नहीं थे।
यह एक विशेषाधिकार है। इसे हल्के में मत लो।
आप कौन हैं?
तुम इस रास्ते से क्यों जाते हो?
इससे भी एक छोटा रास्ता है।
आपको कैसे पता मेरा स्कूल कहाँ है?
मुझे कई चीज़ें पता हैं।
यही मेरी रक्षा करता है।
यह याद रखना।
मेरे पिताजी को यही रास्ता पसंद था।
क्यों?
सड़क पर आगे एक बूढ़ी औरत है जिसके पास एक पियानो है।
हर सुबह स्कूल जाते समय, वह पियानो बजाती है।
मेरे पिताजी को वह संगीत सुनना पसंद था।
क्या तुमने कान्तो भूकंप के बारे में सुना है?
जब कोई बड़ा कुछ पूछे, तो उन्हें जवाब देना चाहिए।
नहीं।
यह तुम्हारे जन्म से पहले आया था।
एक भयानक भूकंप।
वह इतना भयानक था कि हमारी दुनिया पूरी तरह बदल गई।
मैंने भी तभी अपने पिताजी को खो दिया था।
आपको कैसे पता कि मेरे पिताजी चले गए हैं?
हाँ, रक्षा।
सही कहा।
तुम जल्दी सीखते हो।
और इसलिए, यह सीख लो।
नोआ,
केवल ज़िंदा रहना ही काफ़ी नहीं है।
लोग इसे विपरीत कहेंगे, पर उन्हें नज़रअंदाज़ कर देना।
इस बारे में सोचो।
तिलचट्टे भी बस ज़िंदा रह सकते हैं।
क्या हमारे लिए यह काफ़ी होना चाहिए?
अपने आस-पास मौजूद सबसे बेहतर बनो।
केवल कोरियाइयों से ही नहीं, बल्कि जापानियों से भी।
इतने बेहतर बनो कि वे तुम्हें तुम्हारा हक़ लेने से इनकार न कर सकें।
ग़लत मत समझना।
उन्हें तुम्हारी तरक्की से नफ़रत होगी।
पर नफ़रत करने के बावजूद, उनके पास तुम्हारा सम्मान करने के अलावा कोई चारा नहीं होगा।
मेरी बात समझ रहे हो?
हाँ।
एक और बात।
कभी पीछे मुड़कर मत देखना।
सामने देखना।
हमेशा सामने देखना।
अब स्कूल जाओ और अपने चेहरे से उदासी हटा दो।
कल, छोटा रास्ता लेना।
केवल बेवकूफ़ ही लंबा रास्ता लेंगे।
नोआ,
बेवकूफ़ों की तरह मत जीयो।
तुम्हें अकेले जाने देने का मन नहीं करता।
मोजासु का ध्यान कौन रखेगा या डिनर कौन पकाएगा?
चिंता मत करो।
मैं ठीक रहूँगी।
और तुम,
आज कोई बदमाशी मत करना, समझे?
उसका चेहरा, वही सबसे कठिन हिस्सा है।
पर वह बड़ा होकर समझ जाएगा कि तुमने उसी के लिए यह किया।
कि उसकी माँ ने उसके परवरिश के लिए कड़ी मेहनत की।
माफ़ करना।
तुम क्या कर रही हो?
हटो!
जाओ। यहाँ से निकलो! तुम उस बदबू से ग्राहकों को भगा दोगी।
जल्दी यहाँ से निकलो!
माफ़ करना। आज मेरा पहला दिन है।
कोशिश भी मत करना!
अपना बदबूदार ठेला लेकर यहाँ से निकलो!
चाहती हो कि मेरा बेटा उस पर पेशाब कर दे?
माफ़ करना।
सुनो, यहाँ आओ!
यहाँ आओ।
तुम यहाँ बेच सकती हो।
धन्यवाद! कृपया दोबारा आइएगा।
आओ, देखो!
एक के दाम पर दो!
कृपया दोबारा आइएगा।
आइए! हमारे पास सूखा माँस है!
स्वागत है!
कृपया, आकर आज़माइए।
किम्ची। ताज़ी किम्ची!
आइए और चखिए।
शहर में सबसे कम दाम पर!
किम्ची! ताज़ी किम्ची!
कृपया आज़माइए!
थोड़ा किम्ची लेंगे?
अभी बनी है! थोड़ा चखकर देखिए!
आपने कभी किम्ची खाई है?
अभी बनी है! कृपया आज़माइए!
थोड़ी किम्ची लेंगे? सच में सस्ती है!
बस एक बार आज़माइए। थोड़ा चखकर देखिए!
थोड़ी किम्ची लेंगे?
शहर की बेहतरीन किम्ची है!
आपने किम्ची चखी है?
आज बेहद कम दाम पर बेच रही हूँ!
किम्ची! ताज़ी किम्ची!
कृपया, आज़माइए!
ओसाका की सबसे अच्छी किम्ची!
धन्यवाद, धन्यवाद!
आपने कभी किम्ची चखी है?
अभी बनी है! कृपया आज़माइए!
आइए!
शहर की सबसे अच्छी किम्ची! आप निराश नहीं होंगे!
आइए, थोड़ा चखकर देखिए।
शहर की सबसे बेहतरीन किम्ची!
दुनिया की सबसे बेहतरीन किम्ची! आइए! देखिए!
दुनिया की सबसे बेहतरीन किम्ची!
मेरी माँ की ख़ास रेसिपी है!
यह मेरे देश का खाना है!
औपनिवेशिक शासन के दौरान दो मिलियन से अधिक कोरियाई जापान आकर बसे थे।
उनमें से लगभग 8,00,000 को
जापानी सरकार ने मज़दूरों के रूप में लाई थी।
ज़्यादातर द्वितीय विश्व युद्ध के अंत तक
वापस अपने देश लौट गए थे।
पर लगभग 6,00,000 वहीं रह गए और नागरिकताहीन बन गए।
यह उनमें से कुछ महिलाओं की कहानियाँ हैं।
उन्होंने सहा।
जापान
शायद मैं 18 साल की उम्र में यहाँ आई थी।
हॉन्ग चा-चुल
मैं 13 साल की थी।
हम नाव में आए थे।
प्लेन में नहीं।
यी हॉन्ग-दाल
इसमें मैं 22 साल की थी, मैं इतनी जवान थी।
मैंने 20 साल की उम्र में शादी करने के बाद, मैं जापान आई थी।
मैं कोरिया से यहाँ अकेली आई थी।
मैं बिल्कुल अकेली थी।
रियु चक नाम
मैं बहुत रोई थी। बहुत रोई थी।
मैं यहाँ 11 साल की उम्र में आई थी और 13 साल की उम्र में काम करने लगी थी।
मैं उदासी में पली-बढ़ी।
चु नाम-सुन
इसलिए मेरे लिए अन्य लोगों के प्रति उदार होना बेहद कठिन है।
मैं सोचती हूँ
क्या इसका कारण मेरी परवरिश है।
यहाँ आने के बाद, मुझे काफ़ी मुश्किलें सहनी पड़ीं।
अब मुझे उन चीज़ों के बारे में सोचना पसंद नहीं है, पर…
इम यॉन्ग-गिल
मैं कई चीज़ों के बारे में सोचती ज़रूर हूँ।
मैंने उन लोगों को देखा था जो मारे गए थे।
किम यॉन्ग-रे
मैं छोटी बच्ची थी।
यह युद्ध के दौरान था।
मिलिट्री पुलिस आई और जिनके बाल लंबे थे,
वे उन्हें चोटी से खींचकर ले गए थे।
मैंने उन्हें ऐसा करते देखा था।
कांग बुन-दो
हम क़िस्मतवाले होते थे अगर हमें खाने के लिए कुछ बंदगोभियाँ मिलती थीं।
पर उन्होंने हमें वह उन्हें लौटाने का आदेश दिया क्योंकि वे सम्राट की थीं।
आपके पास जो भी था, वह दरअसल आपका नहीं था।
इसलिए हम सभी किम्ची खाते थे।
हमारे पास खाने को कुछ नहीं था,
इसलिए हम ढेरों किम्ची खाते थे।
हमारी कटोरियों में थोड़ा सा खाना होता था,
इसलिए हमारे पेट कभी भरते नहीं थे।
री चैंग-वॉन
हम अपनी कटोरियाँ उलटाकर देखते थे कि कहीं कुछ बचा तो नहीं है।
हम इसी तरह जीते थे।
अब ज़िंदगी ज़्यादा आलीशान है।
मैं जापानी भाषा नहीं बोल पाती थी।
इसलिए मुझे बेहद परेशानी हुई।
मुझे यह कहना पसंद नहीं है,
पर मेरे बच्चे कोरिया में रह नहीं पा रहे थे।
इसलिए मैंने सुनिश्चित किया कि वे जापानी समाज में सम्मिलित हो जाएँ।
क्या आप जापान में रहने की आदी हो गई हैं?
इतिहासकार की आवाज़ जैकी किम-वाचुतका
अब मैं आदी हो गई हूँ।
यह कठिन था।
अब यही मेरा शहर है।
मैं कोरिया नहीं जा सकती। मैं अपने देश नहीं लौट सकती।
इसलिए अब यही मेरा शहर है।
यह सब एक सपना है।
यह एक सपना है। वह एक सपना है।
अब यह सभी सपने हैं।
तब मैं इतनी जवान थी।
वैसे…
यह मेरी ज़िंदगी का सबसे बेहतरीन समय था।
आपको ऐसा क्यों लगता है?
क्योंकि सभी पास ही थे।
आपकी उम्र क्या है?
मैं 98 साल की हूँ।
मैं 85 साल की हूँ।
मैं 80…
नहीं, 90 साल की हूँ।
क्या मैं 98 की हूँ?
शायद 99?
मैं 93 साल की हूँ।
आपका जन्म कब हुआ था?
सन 1917 में।
मैं 92 साल की हूँ।
मैं कल ही 100 साल की हुई, इसलिए उन्होंने मेरे लिए पार्टी रखी थी।
इसलिए मेरा ऐसा हाल है।
शायद मैं 95 साल की हूँ।
गाय के साल में जन्म हुआ था।
मैंने जो जीवन चुना, उसमें मुझे कोई कठिनाई नहीं आई।
मैंने अपना रास्ता बनाया, ख़ुद का, इसलिए मैंने जो रास्ता चुना,
उसे लेकर मुझे कोई पछतावा नहीं है।
मेरा बेटा काफ़ी मेहनत करता है।
मेरी बहु और पोती-पोते काफ़ी अच्छे हैं।
सभी मुझे दादी बुलाते हैं इसलिए मैं शुक्रगुज़ार हूँ।
आपकी मुस्कान काफ़ी जीवंत है।
तुम्हें लगता है कोई मुझे अपनी दुल्हन बनाएगा?
मेरी मुस्कान। मेरी मुस्कान…
पक्का यह काफ़ी उबाऊ रहा होगा, पर सुनने के लिए धन्यवाद।
उप-शीर्षक अनुवादक: मून कलिता